Але сапраўдны цуд адбываецца з самой Плісай. Тут даволі нечакана пачалося будаўніцтва буйнейшага ў рэспубліцы турыстычна-аздараўленчага цэнтра — з катэджамі, пяцізоркавым атэлем, басейнам, замчышчам. Гаспадары будоўлі, а гэта сур’ёзная мінская фірма, аўтарытэтна сцвярджаюць, што такой прыроды, такой чыстай вады, такіх бароў, такой аўры няма не толькі ў Беларусі, але і ва ўсім былым Саюзе. А гэта значыць, што адродзіцца і сама Пліса. Сюды неўзабаве пададуць прыродны газ. Прымеркавана пабудаваць аэрадром, каб прымаць гасцей з усяго свету. Для абслугоўвання цэнтра спатрэбяцца сотні людзей. Для іх будзе ўзведзена жыллё. А гэта значыць, вернуцца ў Плісу тыя, хто падаўся на заробкі ў іншыя краіны. Вернецца моладзь!..